Medzinárodná federácia kolieskových športov

Medzinárodná federácia kolieskových športov (skr. FIRS – Fédération Internationale de Roller Sports) je svetová organizácia, zastrešujúca kolieskové športy ako je: hokej na kolieskových korčuliach (roll hokej, kolieskový hokej), inline hokej (kolieskový inline hokej), inline rýchlokorčuľovanie, kolieskové krasokorčuľovanie, skateboarding, freestyle korčuľovanie a inline korčuľovanie z kopca. Federácia bola založená v roku 1924 v Montreaux, vo Švajčiarsku a momentálne združuje 116 národných zväzov. Momentálne (2012) je na jej čele Talian Sabatino Aracu.
Jej pôsobnosti sú:
 Správa a nariadenia
 Organizovanie medzinárodných súťaží
 Rozvoj hnutia kolieskových športov po celom svete
 Podpora

Autoritu FIRS uznávajú tieto medzinárodné organizácie:
 Medzinárodný olympijský výbor (MOV)
 SportAccord (býv GAISF) 
 Medzinárodná asociácia Svetových hier (IWGA)
 Panamerická športová organizácia (PASO)

Pod FIRS patrí týchto 5 kontinentálnych confederácií:
 Africká konfederácia kolieskového korčuľovania (ACSRS)
 Panamerická konfederácia kolieskových športov (CPRS)
 Ázijská konfederácia kolieskových športov (CARS)
 Európska konfederácia kolieskového korčuľovania (CERS)
 Oceánska konfederácia kolieskových športov (OCRS)

Každá z kontinentálnych konfederácií organizuje svoje vlastné medzinárodné podujatia.

Pod FIRS pracujú aj tieto 4 technické výbory:
 Medzinárodný výbor hokeja na kolieskových korčuliach (CIRH)
 Medzinárodný výbor inline hokeja (CIRILH)
 Medzinárodný výbor kolieskového krasokorčuľovania (CIPA)
 Medzinárodný výbor kolieskových pretekov (CIC)

Pozri aj 
 Majstrovstvá sveta FIRS v inline hokeji
 Majstrovstvá sveta v hokeji na kolieskových korčuliach

Externé odkazy 
 Oficiálna stránka FIRS 
Oficiálna stránka Slovenskej asociácie kolieskového korčuľovania

Kolieskové športy
Medzinárodné organizácie hokeja na kolieskových korčuliach
Medzinárodné federácie inline hokeja
Organizácie založené v 1924